OzLabs/hebrew-wiki-articles huggingface dataset:
דניאל בלוך

דניאל בלוך (18 ביולי 1941 – 4 בספטמבר 2009) היה עיתונאי ועורך ישראלי.

==קורות חייו==
בלוך נולד בירושלים, לאהרון ודורה בלוך, שנרצחה במבצע יונתן, ובתו של יוסף פיינברג ממייסדי ראשון לציון. למד בבית הספר תיכון עירוני ה' בתל אביב. שירת בצבא בגלי צה"ל וביחידת דובר צה"ל. בוגר האוניברסיטה העברית בירושלים בכלכלה והיסטוריה.

בלוך עבד בקול ישראל בתוכניות לנוער, ובהמשך היה עורך חדשות וכתב פרלמנטרי. עבד בעיתון "דבר" בשנים 1965–1982 ו-1989–1995 ככתב פרלמנטרי, מפלגות ומדיני. בעל טור – במטבחים הפוליטיים ו"נ.ב.". בשנים 1991 - 1995 היה העורך האחראי.

בלוך עסק גם בפעילות ציבורית. בשנים 1965 – 1976 היה חבר ועד אגודת העיתונאים בירושלים, ובשנים 1976 – 1978 היה יו"ר הנהלת האיגוד הארצי של עיתונאי ישראל.

בשנים 1972–1975 היה בלוך חבר מליאת רשות השידור, ובשנים 1978 – 1982 היה חבר הוועד המנהל. בשנים 1991 – 1999 היה חבר מועצת הרשות השנייה לטלוויזיה ולרדיו.

בשנים 1995 - 2004 היה בלוך מנהל היחידה לתקשורת בינלאומית ועורך הירחון "ליצואן" במכון היצוא.

בשנות חייו האחרונות היה בלוך עורך מגזין "הזמן השלישי" לגמלאים. כותב, עורך ומתרגם עצמאי. שידר בקול ישראל ברשת א', שם ערך והנחה את התוכנית "הידברות" ותוכניות בסדרה "מבוקר עד ערב", ובענייני מוזיקה קלאסית ברשת ב'.

אמו דורה בלוך ואחיו אילן הרטוב נמנו עם נוסעי מטוס אייר פראנס שנחטף לאנטבה. אחיו שימש כמתורגמן של אידי אמין מול החטופים הישראלים. אמו אושפזה בבית חולים בקמפלה, ונרצחה על ידי אנשיו של אידי אמין.

בלוך נפטר ב-4 בספטמבר 2009 מהתקף לב בחצר קול ישראל בתל אביב, בעת שהיה בדרכו להקלטת תוכנית רדיו.

היה נשוי ולו שני בנים.

==קישורים חיצוניים==
* [https://web.archive.org/web/20090929095311/http://www.notes.co.il/daniel/index.asp נ.ב. - אתר התגובות האקטואליות של דניאל בלוך], באתר "רשימות"
* [https://web.archive.org/web/20070212061448/http://ofakim.org.il/davar/ דבר - גיליון מיוחד במלאת 80 שנה להופעת הגיליון הראשון של "דבר", שנערך על ידי דניאל בלוך]
* [http://www.news1.co.il/blog/pdbloch/ הבלוג של דניאל בלוך], nfc
* "[http://www.blacklabor.org/?cat=830 פותחים שבוע]" - הטור של דניאל בלוך באתר "עבודה שחורה"
* 
* 
* 
* 
* 
* 
* חנה בית הלחמי, [https://hannabh.wordpress.com/2009/09/04/איפה-הייתי-כשדני-בלוך-מת/ איפה הייתי כשדני בלוך מת], "האישי הוא הפוליטי", 4 בספטמבר 2009

==עץ משפחת פיינברג-בלקינד==

==הערות שוליים==

קטגוריה:עיתונאים כותבי עברית
קטגוריה:פובליציסטים ישראלים
קטגוריה:עורכי עיתונים ישראלים
קטגוריה:עורכי דבר
קטגוריה:משפחת פיינברג-בלקינד
קטגוריה:בוגרי תיכון עירוני ה' (תל אביב)
קטגוריה:בוגרי האוניברסיטה העברית בירושלים
קטגוריה:חיילי גלי צה"ל
קטגוריה:חיילי דובר צה"ל
קטגוריה:חברי מליאת רשות השידור
קטגוריה:ישראלים שנולדו ב-1941
קטגוריה:ישראלים שנפטרו ב-2009
פס הולכה

במוליכים למחצה ובמבודדים, פס ההולכה הוא תחום אנרגיה הנמוך ביותר שאינו מאוכלס במלואו בטמפרטורת האפס המוחלט. פס זה נמצא מעל פס הערכיות. אלקטרונים יכולים להגיע לפס זה עקב עירורים תרמיים בטמפרטורות גבוהות יותר ולהשאיר מאחוריהם חורים בפס הערכיות. האלקטרון והחור יכולים לנוע בחופשיות (האלקטרון - בפס ההולכה, והחור - בפס הערכיות) כיוון שלאחר העירור הם נמצאים בסביבה ריקה מאלקטרונים או מחורים ולכן לא בא לידי ביטוי עקרון האיסור של פאולי, וכך להוליך חשמל.

במבודדים, האלקטרונים שבפס הערכיות מופרדים על ידי פער אסור רחב יחסית, כאשר במתכות הפסים חופפים ובמוליכים למחצה הפער האסור קטן יחסית.

<div style="float: Center; margin: 1em 1em 1em 1em; text-align: center;">400px<br>מבנה פסים במוליך למחצה</div>

==ראו גם==
* מבנה פסים
* פס ערכיות
* HOMO
==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מוליכים למחצה
קטגוריה:מיקרואלקטרוניקה
קטגוריה:מבנה פסים
פס ערכיות

בפיזיקה של מצב מוצק, פס הערכיות הוא הטווח האנרגטי הגבוה ביותר המאוכלס באלקטרונים בטמפרטורת האפס המוחלט.

הערכיות האלקטרונית קשורה לאטומים בודדים, בניגוד לאלקטרוני הולכה (הנמצאים במוליכים ומוליכים למחצה), אשר יכולים לנוע בחופשיות בתוך הסריג האטומי של החומר. 

בגרף של מבנה פסים של חומר, פס הערכיות ממוקם מתחת לפס ההולכה. 

בחומרים מבודדים ומוליכים למחצה, פער אנרגיה מפריד בין פס ההולכה לבין פס הערכיות שתחתיו. 

במתכות, לפס ההולכה אין פער אנרגיה שמפריד אותו מפס הערכיות. אלקטרונים יכולים לצאת מפס הערכיות ולהגיע לפס ההולכה עקב עירורים תרמיים בטמפרטורות גבוהות יותר ולהשאיר בו חורים. האלקטרון והחור יכולים לנוע בחופשיות כיוון שלאחר העירור הם נמצאים בסביבה ריקה מאלקטרונים או מחורים ולכן הם אינם מוגבלים על ידי עקרון האיסור של פאולי, וכך מתבצעת מוליכות חשמלית.

פס הערכיות נוצר כתוצאה מחפיפה של אורביטלים אטומיים של אטומים סמוכים בחומר מוצק<ref></ref>. בגבישים, האורביטלים האטומיים של אטומים שכנים חופפים ויוצרים מצבים אלקטרוניים משותפים, המתפרסים על פני הגביש כולו.

בחומרים מוליכים למחצה, רוחב פס הערכיות משפיע על תכונות החומר, כגון ניידות החורים ומסת החורים האפקטיבית<ref></ref>. ככל שפס הערכיות רחב יותר, כך ניידות החורים גבוהה יותר ומסת החורים האפקטיבית נמוכה יותר.

בתהליכים אופטיים, כגון פליטה ובליעה של פוטונים, פס הערכיות משחק תפקיד חשוב. למשל, בדיודות פולטות אור (LED),הפליטה האופטית מתרחשת כאשר אלקטרון מפס ההולכה מתאחד עם חור בפס הערכיות, תוך פליטת פוטון<ref></ref>.

הבנת מבנה ותכונות פס הערכיות חיונית לפיתוח ושיפור של התקנים אלקטרוניים, כגון טרנזיסטורים, תאיים סולריים, ודיודות פולטות אור<ref></ref>.

<div style="float: Center; margin: 1em 1em 1em 1em; text-align: center;">400px<br>מבנה פסים במוליך למחצה</div>
==ראו גם==
* אלקטרון ערכיות
* מבנה פסים
* פס הולכה
* LUMO
==קישורים חיצוניים==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:מוליכים למחצה
קטגוריה:מבנה פסים
בזיליקת פטרוניוס הקדוש

הבזיליקה מרחוק. ניתן לראות את התמיכות המלאות ואת חלונות ה[[אוקולוס ביניהם, דבר האופייני לאדריכלות רומנסקית]]
בזיליקת פטרוניוס הקדוש (באיטלקית: Basilica di San Petronio) היא כנסייה קתולית השוכנת בכיכר פיאצה מג'ורה בבולוניה שבמחוז אמיליה-רומאניה באיטליה. זו הכנסייה הראשית של בולוניה והיא הכנסייה החמישית בגודלה בעולם: אורכה הוא 132 מטר, רוחבה 60 מטר וגובה קמרונותיה הוא 45 מטר. היא כנסיית הלבנים הגדולה בעולם. הכנסייה בנויה בסגנון המשלב סגנון רנסאנס עם סגנון רומנסק.

הבזיליקה מוקדשת לקדוש הפטרון של העיר, פטרוניוס הקדוש, שהיה הבישוף של העיר במאה ה-5. בעקבות הכרזה של מועצה ב-1388 הוחלט לבנות את הבזיליקה. ב-7 ביוני 1390 הונחה אבן הפינה למבנה ומועצת העיר הטילה על אנטוניו די וינצ'נצו לבנות קתדרלה גותית: הפטרונים רצו שהכנסייה שלהם תהיה גדולה ומפוארת יותר, אפילו מבזיליקת סן פייטרו ברומא, הכנסייה הגדולה ביותר בעולם, אפילו בגרסתה העתיקה. משנודע הדבר סיכל האפיפיור תוכנית זו והבולונזים הסתפקו בבניית כנסייה קטנה יותר. במהלך הבנייה הושפעו הבולונזים מרוח הרנסאנס וזנחו את הסגנון הגותי לטובת תערובת של סגנונות רנסאנס ורומנסק.

למרות זאת, הבזיליקה זכתה ליוקרה גדולה כבר מההתחלה: האפיפיור קלמנס השביעי בחר בה כאתר ההכתרה של הקיסר קרל החמישי ב-1530.

העבודות על המבנה נמשכו מספר מאות: אחרי השלמת הגרסה הראשונה של החזית ב-1395, החלה הבנייה של זוג קפלות הצד הראשון. סדרת הקפלות הושלמה רק ב-1479. הקירוי בקמרונות וקישוט הספינה הראשית נעשו על ידי ג'ירולמו ריינלדי והושלמו בשנים 1646–1658. הקירוי הוא בקמרון צלעות המאפיין דווקא את הבנייה הגותית ולא בקמרון חבית האופייני לרנסאנס.סגנון הרנסאנס]]האמן יאקופו דלה קוורצ'ה העשיר את החזית בשני שערים מצידי השער הראשי. הציפוי של החזית הראשית לא הושלם מעולם. אדריכלים רבים (הבולטים ביניהם היו בלדסרה פרוצי, יאקופו ברוצי דטו איל ויניולה, אנדראה פלאדיו ואלברטו די ג'ובאני אלברטי) הוזמנו להציע פתרונות לבעיית החזית הלא גמורה, אך אף הצעה לא נתקבלה.

בניית הבזיליקה הייתה מיזם של הקומונה של בולוניה ולא של הבישופים: הרכוש לא הועבר לדיוקסיה עד 1929. הבזיליקה נחנכה רק ב-1954, אף על פי שבניית החזית לא הושלמה. בשנת 2000 הועברו לבזיליקה שרידי הקדוש של העיר (עד אז הם נשמרו בכנסיית סנטו סטפנו בבולוניה.

בפנים הקתדרלה ניתן למצוא יצירות אמנות נודעות כגון "מדונה עם קדושים" מאת לורנצו קוסטה הצעיר וה"פיאטה" מאת אמיקו אספרטיני. כמו כן ניתן לציין את חלונות הויטראז' וצבעי הקיר האדומים-לבנים. מקום המקהלה נבנה במאה ה-14 בידי אגוסטינו דה מרקי בזמן שהקיבוריום נבנה על ידי ויניולה.

בכנסייה ישנו גם שעון שמש שנבנה ב-1655 ותוכנן על ידי האסטרונום הנודע ג'ובאני דומניקו קסיני, אורכו הוא 66.8 מטר והוא שעון השמש הארוך ביותר בעולם.

אליזה בונפרטה, אחותו של נפוליאון בונפרטה קבורה בבזיליקה.

בשנת 1984 בתוך הבזיליקה נפתח מוזיאון קטן בו מרוכזות תוכניות שונות לייצוב הבזיליקה שלא מומשו לאוך השנים. האוסף כולל בין היתר יצירות של פרופרציה דה רוסי.

ב-2006 סיכלה המשטרה האיטלקית מזימה של טרוריסטים מוסלמים להרוס את הבזיליקה. הטרוריסטים טענו שפרסקו מהמאה ה-15 בבזיליקה מתאר את מוחמד בגיהנום נאכל על ידי שדים, ודבר זה פוגע באסלאם. 

==קישורים חיצוניים==

* 
* [https://web.archive.org/web/20050525012307/http://www.bolognaracconta.com/chiesa_s_petronio.php Bologna racconta] 

השער הגדול Porta Magna.

קטגוריה:ערכים שבהם תבנית בריטניקה אינה מתאימה
קטגוריה:בולוניה: מבנים
פטרוניוס
חור (חשמל)

בפיזיקת מצב מוצק, חור הוא קוואזי-חלקיק נושא מטען חיובי. ניתן להתייחס לחור כחלקיק של זרם חשמלי בעל מטען חשמלי הופכי לאלקטרון.

החור הוא מיקום ריק במערכת אטומית בו קיים פוטנציאל לאכלוס אלקטרון, והוא אמצעי תאורטי שימושי בחישובים בפיזיקה וכימיה. אין קשר בין החור כרכיב נגדי לאלקטרון לבין הפוזיטרון, שהוא חלקיק האנטי חומר המקביל לאלקטרון אך בעל מטען חיובי.

בשל עקרון האיסור של פאולי, כאשר אורביטל אטומי מאוכלס במלואו אין אפשרות לאלקטרונים לנוע אליו. אם נוציא ממערכת זו אלקטרון יחיד, יוכל אחד מהאלקטרונים הקרובים אליו לנוע למקום הפנוי שנותר ולהשאיר אחריו בתורו מקום פנוי אליו יוכלו לעבור אלקטרון אחר וכן הלאה, וכך יוכלו אלקטרונים בתווך כמעט מלא לנוע ותתקיים הולכה.

אנלוגיה פשוטה לכך היא של קבוצת אנשים היושבת בשורת מושבים באולם, וכשמושב נחשק באמצע השורה מתפנה עובר אליו האדם היושב לידו ומפנה בכך את מושבו שלו המתאכלס מיידית על ידי הבא בשורה וכן הלאה. במקום לתאר את תנועת כל אדם בתורו למושב המתפנה לצידו, פשוט יותר להתייחס אל האירוע כאל מושב ריק הנע לאורך השורה מאמצעה ועד סופה בכיוון הפוך לתנועת האנשים. בדומה לכך, לעיתים נוח ופשוט יותר לתאר זרם חשמלי כתנועה של "חורים" בכיוון הפוך לתנועת האלקטרונים.

השימוש בחורים נפוץ בחישובים בהנדסת אלקטרוניקה וחשמל, בכימיה קוואנטית ובפיזיקה. בחישוב מתייחסים לחור כאל פרמיון בעל מטען חיובי זהה למטען האלקטרון אך בעל מסה שונה, שניתן להחיל עליו את אותן המשוואות והחישובים.

מבט על החור כחלקיק הנע בחומר מפשט את החישובים לעומת ניתוח של התנועה הריגעית של אלקטרונים רבים העוברים למקום הריק. הדבר דומה לניתוח תנועה של בועה בנוזל. לחור מתייחסים כאל נושא מטען כמו האלקטרון, אולם תנועתו במוליכים למחצה אינה מתרחשת בפס ההולכה כמו תנועת האלקטרונים המעוררים, אלא בפס הערכיות (valence band).

חור יכול להיווצר במוליך למחצה כשאלקטרון מעורר לפס ההולכה ומשאיר אחריו חור בפס הערכיות, בתהליך זה נוצרים שני נושאי המטען (האלקטרון והחור) ושניהם טעונים במטען היחידה בסימנים מנוגדים. תהליך נוסף שבו מאפשרים הולכת חורים טובה במוליך למחצה הוא האילוח מסוג P. במקרה זה נוצרים רק חורים.

החורים והאלקטרונים החופשיים נמצאים ברמות אנרגיה שונות בעקבות עקרון האיסור של פאולי. האלקטרון לא יכול לרדת לפס הערכיות והחור לא יכול לעלות לפס ההולכה (או לחלופין, אין אלקטרון בפס ההולכה שיחליף איתו את מקומו). הדבר אינו תקף כשאלקטרון מעורר נמצא בסביבת חור - במקרה כזה האלקטרון יכול לרדת רמה וזוג נושאי המטען מבטלים זה את זה (רקומבינציה).

מוליך למחצה מאופיין במוליכות סגולית לאלקטרונים ומוליכות סגולית לחורים, אשר אינן זהות. הן תלויות בתהליך הייצור, שלמות הגביש, הטמפרטורה ועוד.

== ראו גם ==
* מוליך למחצה
* אילוח
* מודל הפסים
* אלקטרון
* אקסיטון
* מודל האטום של בוהר

==קישורים חיצוניים==
* 

קטגוריה:פיזיקה של מצב מוצק
קטגוריה:מוליכים למחצה
קטגוריה:כימיה קוונטית
קטגוריה:קוואזי-חלקיקים
ג'ימי מקגרורי

ג'ימי (ג'יימס אדוארד) מקגרורי (26 באפריל 1904, גארנגאד, גלאזגו - 20 באוקטובר 1982) היה כדורגלן סקוטי אשר שיחק בגלאזגו סלטיק, ונודע כאחד "השחקנים הטובים ביותר בכל הזמנים" של סלטיק.

== קריירה ==
מקגרורי עבר לסלטיק בשנת 1922 מהמועדון הקטן, סט. רוצ'ס, לפני שהושאל למועדון קליידבנק לעונת 1923/1924. בין השנים 1922-1937, הוא כבש 397 שערי ליגה למען סלטיק (בנוסף ל-13 שערים שכבש במדי קליידבנק בתקופת ההשאלה).

מקגרורי היה מלך השערים של הליגה הסקוטית בעונות 1926/1927, 1927/1928 ו-1935/1936. במהלך הקריירה שלו, הוא כבש 550 שערים במשחקים רשמיים, כולל 410 שערי ליגה ב-408 משחקים, נתון שהפך אותו לכדורגלן עם יחס הכיבושים הטוב ביותר בהיסטורית הכדורגל בבריטניה.

אחרי שעזב את סלטיק, התמנה למאמן קילמרנוק. בשנת 1945 חזר לסלטיק כשמונה למאמנה. הוא החזיק במשרת האימון כמעט 20 שנה, עד שהוחף על ידי ג'וק סטיין ב-1965.

מקגרורי שיחק 7 פעמים במדי הנבחרת הסקוטית, בהן כבש 7 שערים.

==קישורים חיצוניים==

קטגוריה:כדורגלנים סקוטים
קטגוריה:חלוצי כדורגל סקוטים
קטגוריה:כדורגלני סלטיק
קטגוריה:גלאזגו: כדורגלנים
קטגוריה:מאמני כדורגל סקוטים
קטגוריה:מאמני סלטיק
קטגוריה:בריטים שנולדו ב-1904
קטגוריה:בריטים שנפטרו ב-1982
מרקם (מוזיקה)

מרקם במוזיקה, הוא האיכות הכוללת של הצליל ביצירה ולרוב מצביע על מספר הקולות במוזיקה והיחסים ביניהם. המרקם של היצירה יכול להיות מתואר במושגים חזותיים או מתחום המישוש כמו עבה, מואר, קשה או חלק. המרקם של היצירה מושפע ממספר הקולות ביצירה ברגע נתון ואיכותם, וכן ההרמוניה הנוצרת, המקצב והמפעם.

==מרקמים מוזיקליים==
*מונופוניה - קול מלודי אחד ללא ליווי הרמוני - מנגינה ללא ליווי.
*פוליפוניה - מספר קולות מלודיים עצמאיים - יותר ממנגינה אחת בה בעת.
*הומופוניה - מספר קולות שאחד מהם, המנגינה, בולט, בעוד האחרים משמשים כרקע הרמוני - מנגינה וליווי.
:*הומוריתמיקה - מקרה פרטי של הומופוניה בו לכל הקולות אותו קצב, או כמעט אותו קצב.
*הטרופוניה - מקרה מיוחד של מונופוניה: שני קולות או יותר המבצעים אותה מנגינה, אך נבדלים באופיים מבחינת קצב או מהירות, הוספת קישוטים או שינוי חלק מהצלילים. הטרופוניה מופיעה, למשל, בעת תפילה בבית כנסת.

על אף שיש צורות או סגנונות מוזיקליים המתאפיינים במרקם מסוים, כמו מזמורים גרגוריאניים (מונופוניה) או פוגה (פוליפוניה), לרוב משתמשים מלחינים ביותר ממרקם אחד ביצירה מוזיקלית.

==לקריאה נוספת==
<div style="direction: ltr;">
* Corozine, Vince. 2002. Arranging Music for the Real World: Classical and Commercial Aspects. 
</div>

==קישורים חיצוניים==

*[https://web.archive.org/web/20031205235110/http://www.uwosh.edu/faculty_staff/liske/musicalelements/textureframes.html מדריך באנגלית למרקם במוזיקה בליווי מולטימדיה]

קטגוריה:ערכים שבהם תבנית בריטניקה אינה מתאימה
קטגוריה:תאוריית המוזיקה
Framework for Integrated Test

Framework for Integrated Test (בקיצור FIT), כלי פתוח וחופשי לבדיקות קבלה ממוכנות של תוכנה. הכלי פותח על ידי וורד קנינגהם בשנת 2002, וגרסתו הראשונה הייתה לשפת התכנות Java. הכלי הורחב בהמשך לשפות תכנות רבות נוספות, ונמצא בשימוש רב בפרויקטים לפיתוח תוכנה המתנהלים במתודולוגית פיתוח זריזה. FIT משמש גם ככלי ההנחיה העיקרי עבור פיתוח מונחה-בדיקות.

באמצעות FIT, המשתמש בכלי מספק דוגמאות המתארות כיצד התוכנה נדרשת לעבוד. הדוגמאות מקושרות לתוכנה המפותחת באמצעות "Fixtures" - תוכניות קטנות שתפקידן להוציא לפועל את הבדיקה בתוך התוכנה עצמה. בזמן הבדיקה, התנהגות התוכנה מושווית באופן ממוכן כנגד הדוגמאות, והכלי נותן חיווי גרפי על התוצאה - ירוק (הצלחה) או אדום (כישלון). הדוגמאות עצמן נגזרות מתרחישי השימוש של המערכת ונכתבות כמספר טבלאות פשוטות. הטבלאות נשמרות בפורמט HTML ומשמשות כקלט ל-FIT בזמן הבדיקה.

השימוש ב-FIT הוא חלק ממגמה בענף הנדסת התוכנה להגברת דיוק מפרטי התוכנה על ידי שימוש בשיטות פורמליות ופורמליות-למחצה. בהשוואה לשיטות אחרות, רף הכניסה לשימוש ב-FIT הוא נמוך יחסית, והתשואה גבוהה.

== ראו גם ==
* בדיקות תוכנה
* JUnit

== קישורים חיצוניים ==
* [http://fit.c2.com אתר הבית של FIT]
* כלי משולב FIT וויקי - [http://fitnesse.org FitNesse]

קטגוריה:תוכנה
קטגוריה:תוכנה חופשית
קטגוריה:בדיקות תוכנה
צפר (חודש)

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשפ"ב-ה'תשפ"ג
|-
|אב
|ה'תשפ"ד-ה'תשפ"ו
|-
|תמוז
|ה'תשפ"ז-ה'תשפ"ט
|-
|סיוון
|ה'תש"ץ-ה'תשצ"ב
|-
|אייר
|ה'תשצ"ג-ה'תשצ"ד
|-
|ניסן
|ה'תשצ"ה-ה'תשצ"ז
|-
|אדר
|ה'תשצ"ח-ה'תת"א
|-
|שבט
|ה'תת"ב-ה'תת"ג
|-
|טבת
|ה'תת"ה-ה'תת"ו
|-
|כסלו
|ה'תת"ז-ה'תת"ט
|-
|חשוון
|ה'תת"י-ה'תתי"ב
|-
|תשרי
|ה'תתי"ג-ה'תתי"ד
|}
צַפַר בערבית:(صَفَر ההגייה: סַפַר ב-ס נחצית) הוא החודש השני בלוח השנה המוסלמי. 

בתקופה בה לוח השנה של הערבים הפגאנים כלל שנה מעוברת, הם נהגו להתאים את לוח השנה לעונות השנה על ידי קיצור או הכפלה של החודש צפר. השם צפר מעיד על דבר נייטרלי, שאין לשייכו לקטגוריה מסוימת (בערבית משמעות המילה צפר היא אפס). על כן, החודש לא נחשב לחודש דתי, בו עורכים טקסים דתיים בהתאם לעונות השנה. בהתאם לכך, החודש נתפש על ידי רבים כחודש שאינו דתי, ושניתן לערוך בו מסעות מלחמה נגד השבטים האחרים. מוחמד ביטל את השנה המעוברת והותיר את שם החודש כמו שהיה, כמו שנהג עם שאר החודשים.

המוסלמים מאמינים כי צפר הוא החודש חסר המזל ביותר בשנה, לפי מסורת על-פיה אדם וחוה גורשו מגן עדן בחודש זה.

==אירועים משמעותיים בחודש זה==

*7 בצפר - לידתו של האימאם השיעי השביעי - מוסא אלכאט'ם
*17 בצפר - מותו של האימאם השיעי השמיני - עלי א-רידא
*20 בצפר - השיעים מציינים את הארבעין (40 ימים לאחר העשוראא).
*28 בצפר - מותם של הנביא מוחמד והאימאם השיעי השני חסן אבן עלי.

==קישורים חיצוניים==

==הערות שוליים==

קטגוריה:חודשים מוסלמיים
רביע אל-אוול

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשפ"ד-ה'תשפ"ו
|-
|אב
|ה'תשפ"ז-ה'תשפ"ט
|-
|תמוז
|ה'תש"ץ-ה'תשצ"ב
|-
|סיוון
|ה'תשצ"ג-ה'תשצ"ד
|-
|אייר
|ה'תשצ"ה-ה'תשצ"ז
|-
|ניסן
|ה'תשצ"ח-ה'ת"ת
|-
|אדר
|ה'תת"א-ה'תת"ג
|-
|שבט
|ה'תת"ה-ה'תת"ו
|-
|טבת
|ה'תת"ז-ה'תת"ט
|-
|כסלו
|ה'תת"י-ה'תתי"ב
|-
|חשוון
|ה'תתי"ג-ה'תתי"ד
|-
|תשרי
|ה'תתט"ו-ה'תתי"ז
|}
רַבִּיעֻ (א)לְאַוַּל (בערבית: رَبِيعُ ٱلأَوَّل) הוא החודש השלישי בלוח השנה המוסלמי. משמעות השם היא "חודש האביב הראשון", אולם מאז שבוטל עיבור השנים בימי מוחמד יכול החודש לחול בכל אחת מעונות השנה.

==אירועים חשובים בחודש זה==

*8 ברביע אל-אול - מת האימאם השיעי ה-11 חסן אל-עסכרי.
*ב-12 ברביע אל-אול חלק מהסונים חוגגים את מוולד א-נבי לכבוד יום הולדתו של הנביא מוחמד.
*ב-17 ברביע אל-אול השיעים חוגגים את יום הולדתו של הנביא מוחמד ושל האימאם השיעי השישי ג'עפר א-צאדק.
* 26 ברביע אל-אול - נפטר דודו של הנביא מוחמד ואביו של עלי, אבו טאלב.

==קישורים חיצוניים==

==הערות שוליים==

קטגוריה:חודשים מוסלמיים
רביע א-ת'אני

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשנ"ה-ה'תשנ"ו
|-
|אב
|ה'תשנ"ז-ה'תשנ"ט
|-
|תמוז
|ה'תש"ס-ה'תשס"ב
|-
|סיוון
|ה'תשס"ג-ה'תשס"ד
|-
|אייר
|ה'תשס"ה-ה'תשס"ז
|-
|ניסן
|ה'תשס"ח-ה'תש"ע
|-
|אדר
|ה'תשע"א-ה'תשע"ד
|-
|שבט
|ה'תשע"ה-ה'תשע"ו
|-
|טבת
|ה'תשע"ז-ה'תשע"ט
|-
|כסלו
|ה'תש"ף-ה'תשפ"ב
|-
|חשוון
|ה'תשפ"ג-ה'תשפ"ד
|-
|תשרי
|ה'תשפ"ה-ה'תשפ"ז
|}
רַבִּיעֻ (אל)תַ'אנִי או רביע אל-אַאחַ'ר (בערבית: رَبِيعُ ٱلثَّانِي، ربيع الآخر) הוא החודש הרביעי בלוח השנה המוסלמי. משמעות השם היא חודש האביב השני, אף כי מאז ביטול עיבור השנים בימי מוחמד עשוי החודש לחול בכל אחת מעונות השנה.

==אירועים חשובים בחודש זה==

*10 ברביע אל-ת'אני - נולד האימאם השיעי ה-11 חסן אל-עסכרי.

==קישורים חיצוניים==

==הערות שוליים==

קטגוריה:חודשים מוסלמיים
ג'ומאדא אל-אולא

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשנ"ז-ה'תשנ"ט
|-
|אב
|ה'תש"ס-ה'תשס"ב
|-
|תמוז
|ה'תשס"ג-ה'תשס"ד
|-
|סיוון
|ה'תשס"ה-ה'תשס"ז
|-
|אייר
|ה'תשס"ח-ה'תש"ע
|-
|ניסן
|ה'תשע"א-ה'תשע"ג
|-
|אדר
|ה'תשע"ד-ה'תשע"ו
|-
|שבט
|ה'תשע"ז-ה'תשע"ט
|-
|טבת
|ה'תש"ף-ה'תשפ"ב
|-
|כסלו
|ה'תשפ"ג-ה'תשפ"ד
|-
|חשוון
|ה'תשפ"ה-ה'תשפ"ז
|-
|תשרי
|ה'תשפ"ח-ה'תש"ץ
|}
גֻ'מַאדַא (א)לְאוּלַא (בערבית: جُمَادَى ٱلأُولَى) הוא החודש החמישי בלוח השנה המוסלמי. 

מקור השם נובע מהתקופה שלפני האסלאם, שבה הלוח המוסלמי היה לוח ירחי-שמשי. המילה "ג'ומאדא" מתארת אדמה צחיחה שלא ירד עליה גשם, כך שמשמעות שם החודש היא החודש הצחיח הראשון.

==אירועים חשובים בחודש זה==

*ב-15 בג'ומאדא אל-אולא נולד האימאם השיעי הרביעי עלי בן חוסיין.

==קישורים חיצוניים==

==הערות שוליים==

קטגוריה:חודשים מוסלמיים
ג'ומאדא א-ת'אניה

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תש"ס-ה'תשס"ב
|-
|אב
|ה'תשס"ג-ה'תשס"ד
|-
|תמוז
|ה'תשס"ה-ה'תשס"ז
|-
|סיוון
|ה'תשס"ח-ה'תש"ע
|-
|אייר
|ה'תשע"א-ה'תשע"ג
|-
|ניסן
|ה'תשע"ד-ה'תשע"ה
|-
|אדר
|ה'תשע"ו-ה'תשע"ט
|-
|שבט
|ה'תש"ף-ה'תשפ"ב
|-
|טבת
|ה'תשפ"ג-ה'תשפ"ד
|-
|כסלו
|ה'תשפ"ה-ה'תשפ"ז
|-
|חשוון
|ה'תשפ"ח-ה'תש"ץ
|-
|תשרי
|ה'תשצ"א-ה'תשצ"ג
|}
גֻ'מַאדַא א-תַ'אנִיָה או ג'מאדא אל-אַאחִ'רַה (בערבית: جُمَادَى ٱلثَّانِيَة، جُمَادَى ٱلآخِرَة) הוא החודש השישי בלוח השנה המוסלמי. 
שם החודש מתאר את עונת היובש - המילה "ג'ומאדא" משמעה אדמה צחיחה שלא ירד עליה גשם, כך שמשמעות שם החודש הוא החודש הצחיח השני. מקור השם בתקופה שלפני התאסלמות הערבים. בימיו של מוחמד בוטל עיבור השנים וכיום חודש זה יכול לחול בכל אחת מעונות השנה.

==אירועים חשובים בחודש זה==

*ב-3 בג'ומאדא א-ת'אניה שנת 11 להג'רה נולדה בתו של הנביא מוחמד פאטמה.
*ב-10 בג'ומאדא א-ת'אניה נערך קרב הגמל בין תומכי הח'ליף עלי בן אבו טאלב לאלמנתו של מוחמד עאישה.
*ב-20 בג'ומאדא א-ת'אניה מתה פאטמה, בתו של מוחמד.

==קישורים חיצוניים==

==הערות שוליים==

קטגוריה:חודשים מוסלמיים
רג'ב

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשס"ג-ה'תשס"ו
|-
|אב
|ה'תשס"ה-ה'תשס"ז
|-
|תמוז
|ה'תשס"ח-ה'תש"ע
|-
|סיוון
|ה'תשע"א-ה'תשע"ג
|-
|אייר
|ה'תשע"ד-ה'תשע"ה
|-
|ניסן
|ה'תשע"ו-ה'תשע"ח
|-
|אדר
|ה'תשע"ט-ה'תשפ"ב
|-
|שבט
|ה'תשפ"ג-ה'תשפ"ד
|-
|טבת
|ה'תשפ"ה-ה'תשפ"ז
|-
|כסלו
|ה'תשפ"ח-ה'תש"ץ
|-
|חשוון
|ה'תשצ"א-ה'תשצ"ג
|-
|תשרי
|ה'תשצ"ד-ה'תשצ"ה
|}
רַגַּ'בּ (בערבית: رَجَب) הוא החודש השביעי בלוח השנה המוסלמי. 

משמעות המילה רג'ב היא כבוד, ועל כן החודש מכונה "החודש המכובד". הערבים הפגאנים העריכו חודש זה (בדומה לחודש מוחרם) ולחימה במהלכו נאסרה.

הנביא מוחמד טען כי מי שצם בחודש זה ישתה ממעיין החיים בגן עדן. מוסלמים אדוקים צמים ביום שישי הראשון בחודש רג'ב.

==אירועים חשובים בחודש זה==

*ב-1 ברג'ב נולד האימאם השיעי החמישי מוחמד אל-באקר.
*ב-3 ברג'ב מת האימאם השיעי העשירי עלי אל-האדי.
*ב-5 ברג'ב נולד עלי אל-האדי.
*ב-7 ברג'ב השיעים התריסריים חוגגים את "יום האימאם מוסא אלכאט'ם" לכבוד האימאם השיעי השביעי.
*ב-9 ברג'ב מת האימאם השיעי התשיעי מוחמד א-תקי.
*24 ברג'ב- ניצחון המוסלמים בקרב חייבר
*ב-25 ברג'ב מת מוסא אלכאט'ם.
*ב-27 ברג'ב הסונים (למעט הסלפים שבהם) חוגגים את המיראג' לכבוד המסע הלילי של מוחמד. 
*ב-28 ברג'ב 1342 להג'רה פורקה האימפריה העות'מאנית.

*צלאח א-דין נכנס לירושלים במסע כיבושיו במהלך החודש רג'ב.
*קרב תבוכ נערך בשנה 9 להג'רה בין צבא המוסלמים בהנהגת מוחמד לביזנטים. זהו הקרב האחרון בו השתתף מוחמד טרם מותו.

==קישורים חיצוניים==

==הערות שוליים==

קטגוריה:חודשים מוסלמיים
שעבאן

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשס"ה-ה'תשס"ז
|-
|אב
|ה'תשס"ח-ה'תש"ע
|-
|תמוז
|ה'תשע"א-ה'תשע"ג
|-
|סיוון
|ה'תשע"ד-ה'תשע"ה
|-
|אייר
|ה'תשע"ו-ה'תשע"ח
|-
|ניסן
|ה'תשע"ט-ה'תשפ"א
|-
|אדר
|ה'תשפ"ב-ה'תשפ"ד
|-
|שבט
|ה'תשפ"ה-ה'תשפ"ז
|-
|טבת
|ה'תשפ"ח-ה'תש"ץ
|-
|כסלו
|ה'תשצ"א-ה'תשצ"ג
|-
|חשוון
|ה'תשצ"ד-ה'תשצ"ה
|-
|תשרי
|ה'תשצ"ו-ה'תשצ"ח
|}
שַׁעְבַּאן (בערבית: شَعْبَان) הוא החודש השמיני בלוח השנה המוסלמי. 

שם החודש בא מהשורש ש.ע.ב שמשמעותו להתפצל או להסתעף. החודש נקרא כך משום שבתקופה שהוא נקבע לראשונה, נהגו הערבים הפגאנים להתפצל ולתור אחר מים.

==אירועים חשובים בחודש זה==

*ב-3 בשעבאן נולד האימאם השיעי השלישי חוסיין אבן עלי.
* ב-15 בחודש שעבאן:
**חלק מהסונים מאמינים כי חל "ליל שעב אל-ברעת" בו אללה רושם את מעשיהם של כל האנשים בשנה החולפת ומחליט מה יהיה גורלם בשנה הבאה.
** השיעים לעומת זאת מאמנים כי בתאריך זה נולד האימאם הנסתר מוחמד אל-מהדי.

==קישורים חיצוניים==

==הערות שוליים==

קטגוריה:חודשים מוסלמיים
שוואל

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשע"א-ה'תשע"ג
|-
|אב
|ה'תשע"ד-ה'תשע"ה
|-
|תמוז
|ה'תשע"ו-ה'תשע"ח
|-
|סיוון
|ה'תשע"ט-ה'תשפ"א
|-
|אייר
|ה'תשפ"ב-ה'תשפ"ג
|-
|ניסן
|ה'תשפ"ד-ה'תשפ"ו
|-
|אדר
|ה'תשפ"ז-ה'תש"ץ
|-
|שבט
|ה'תשצ"א-ה'תשצ"ג
|-
|טבת
|ה'תשצ"ד-ה'תשצ"ה
|-
|כסלו
|ה'תשצ"ו-ה'תשצ"ח
|-
|חשוון
|ה'תשצ"ט-ה'תת"א
|-
|תשרי
|ה'תת"ב-ה'תת"ג
|}
שַׁוַאל (בערבית: شَوَّال) הוא החודש העשירי בלוח השנה המוסלמי.

פירוש המילה שוואל בערבית הוא נשיאה או הרמה, והחודש נקרא כך משום שבתקופה הערבית הפגאנית, כשהחודשים היו מסודרים לפי עונות השנה, זוהי תקופת ההתעברות של הנאקות.

חודש שוואל בא לאחר חודש צום הרמדאן, ולפיכך מייחסים חשיבות מיוחדת לקביעת היום הראשון בחודש. היום הראשון של שוואל יכול לבוא לאחר היום ה-29 ברמדאן או לאחר היום ה-30 בו, לפי עדויות על ראיית מולד הירח.

שלושת הימים הראשונים בשוואל הם ימי חג, המכונים עיד אל-פיטר (عيد الفطر – חג שבירת הצום). זהו אחד משני החגים המרכזיים באסלאם.

יש מסורות מוסלמיות הממליצות לצום שישה ימים בשוואל, כמעין תוספת לצום רמדאן:

צום ששת הימים בשוואל הוא צום רשות בלבד (صيام التطوّع), וקיומו הוא ביטוי לאדיקות דתית. אפשר לקיים אותו באופן רצוף או להפריד בין ימי הצום, והוא מתקיים לאחר חג עיד אל-פיטר.

==אירועים בחודש שוואל לפי המסורת המוסלמית==
* שנת 1 להג'רה - מוחמד נשא את עאישה לאישה.
* שנה 2 להג'רה - התגלה קשר לרצוח את מוחמד, שבו היו מעורבים עמיר בן והב וספואן בן אמיה.

* 

==קישורים חיצוניים==

== הערות שוליים ==

קטגוריה:חודשים מוסלמיים
לוקסאייר

[[דאש 8 של החברה]]
[[אמבראר ERJ 145 של החברה בצביעה הקודמת]]
לוקסאייר היא חברת התעופה הלאומית של לוקסמבורג. היא מפעילה טיסות ל-50 יעדים באירופה, צפון אפריקה, הים התיכון והמזרח התיכון. בסיסה נמצא בנמל התעופה לוקסמבורג-פינדל.

==תולדות החברה==
לוקסאייר נוסדה בשנת 1961 והחליפה את חברת התעופה של לוקסמבורג שנוסדה בשנת 1948. החברה הוקמה כדי לעמוד בדרישות לטיסות מלוקסמבורג לבירות אירופאיות שונות. 

בשנת 1962 לוקסאייר ביצעה את הטיסה הראשונה שלה מלוקסמבורג לפריז עם מטוס פוקר F27. עד 1967 היו בבעלותה של לוקסאייר שלושה מטוסי פוקר ומטוס ויקרס ויקונט אחד. מטוס הוויקרס הוחלף ב-1970 ובמקומו הובא מטוס הסילון הראשון של החברה, Sud Aviation Caravelle. מטוס הבואינג הראשון של החברה, בואינג בואינג 737-200, נרכש ב-1977. במהלך השנים, לוקסאייר החליפה את המטוסים במטוסי סילון מודרניים כבואינג 737-400 ובואינג 737-500. החברה רכשה גם מטוסי פוקר 50 ומטוסי סילון של החברה אמבראר. 

בשנת 2003 לוקסאייר הזמינה שני מטוסי בואינג 737-700 כדי להחליף את הצי המזדקן שלה. ראשון המטוסים הגיע ב-18 בפברואר 2004.

==צי המטוסים ==
צי המטוסים של החברה, נכון לנובמבר 2018:

{| class="toccolours" border="1" cellpadding="3" style="border-collapse:collapse;text-align:center "
|- style="color:black;background:#2eb8b8;"
! rowspan="2" style="width:150px;" | כלי טיס
! rowspan="2" style="width:50px;" | בצי
! rowspan="2" style="width:50px;" | בהזמנה
! colspan="2" class="unsortable" | נוסעים
! rowspan="2" style="width:190px;" | הערות
|- style="color:black;background:#2eb8b8;"
! style="width:40px;" | <abbr title="מחלקת תיירים">Y</abbr>
! style="width:40px;" | סה"כ
|-
|בואינג 737-700
|2
|2
|141
|141
|
|-
|בואינג 737-800
|4
|—
|186
|186
|
|-
|בומברדיה דאש 8 - Q400
|11
|—
|76
|76
|
|-
|בומברדיה CRJ700
|1
|—
|70
|70
|
|-
!סה"כ
!18
!—
!colspan="3"|
|}

==תאונות==
* ב-1969 מטוס מסוג ויקרס ויקונטשל של החברה, פגע בשלג בנחיתה בשדה התעופה של לוקסמבורג. אף נוסע לא נפגע אבל המטוס נהרס. 

* ב-2002 מטוס פוקר 50 של החברה שטס מברלין התרסק בשדה ליד כפר והרג 20 נוסעים. זאת הייתה התאונה הקטלנית הראשונה של לוקסאייר ב-40 שנותיה. 

* בסוף שנת 2002, מטוס של חברת לוקסאייר איבד שליטה בעת הנחיתה וירד מהמסלול אל הדשא, המטוס נעצר בגדר אך לא היו נפגעים.

== קישורים חיצוניים ==

* 
 מדיה וקבצים בנושא [http://www.airliners.net/search/photo.search?airlinesearch=Luxair&distinct_entry=true לוקסאייר] באתר Airliners.net

==הערות שוליים==

קטגוריה:חברות לוקסמבורגיות
קטגוריה:חברות תעופה לאומיות
קטגוריה:לוקסמבורג: תחבורה
קטגוריה:אירופה: חברות תעופה
דאגלס קופלנד

דאגלס קופלנד, 2005
דאגלס קופלנד (באנגלית: Douglas Coupland, נולד ב-20 בדצמבר 1961) הוא סופר, מחזאי ואמן ויזואלי קנדי. רומן הבכורה שלו, "דור X: מעשיות לתרבות מואצת", אשר פורסם לראשונה בשנת 1991, הפך לרב מכר בינלאומי ובספר זה קופלנד טבע את המונח "דור ה-X" אשר הפך פופולרי בעקבות כך.

ב-2013 זכה קופלנד לכבוד הגדול ביותר לאזרח קנדי, כאשר קיבל את אות מסדר קנדה.

== חייו ==
קופלנד נולד בבסיס נאט"ו בבאדן זולינגן, גרמניה המערבית וגדל בוונקובר שבקנדה. הוא למד אמנות ועיצוב תעשייתי בקנדה, באיטליה וביפן. הוא הומוסקסואל, והוא משמש ככתב ב"ניו יורק טיימס" בנושאי תרבות ואמנות.

קופלנד חי כיום במערב ונקובר שבקולומביה הבריטית.<ref name=nythome></ref>

==מספריו==
*דור X: מעשיות לתרבות מואצת, תרגמה שרית פרקול, בבל, תשנ"ה 1995.
*החיים על פי אלוהים, תרגם אסף גברון, מודן, 1995.
*כוכב הלכת שמפו, תרגמה ורד שוסמן, כנרת, 1996.
*נערה בתרדמת, תרגם דני אמיר, משכל ידיעות אחרונות, 2000.

==קישורים חיצוניים==

* 

* 

==הערות שוליים==

קטגוריה:סופרים קנדים
קטגוריה:סופרים להט"בים
קטגוריה:מחזאים קנדים
קטגוריה:פסלים קנדים
קטגוריה:תסריטאי קולנוע קנדים
קטגוריה:מעצבי אופנה קנדים
קטגוריה:אמנים קנדים
קטגוריה:אמנים להט"בים
קטגוריה:בוגרי אוניברסיטת מקגיל
קטגוריה:קנדים שנולדו ב-1961
ד'ו אל-קעדה

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשע"ד-ה'תשע"ה
|-
|אב
|ה'תשע"ו-ה'תשע"ח
|-
|תמוז
|ה'תשע"ט-ה'תשפ"א
|-
|סיוון
|ה'תשפ"ב-ה'תשפ"ג
|-
|אייר
|ה'תשפ"ד-ה'תשפ"ו
|-
|ניסן
|ה'תשפ"ז-ה'תשפ"ט
|-
|אדר
|ה'תש"ץ-ה'תשצ"ג
|-
|שבט
|ה'תשצ"ד-ה'תשצ"ה
|-
|טבת
|ה'תשצ"ו-ה'תשצ"ח
|-
|כסלו
|ה'תשצ"ט-ה'תת"א
|-
|חשוון
|ה'תת"ב-ה'תת"ג
|-
|תשרי
|ה'תת"ד-ה'תת"ו
|}
ד'וּ אֶלְ-קַעְדָה (תעתיק מדויק: ד'וּ (א)לְקַעְדָה; בערבית: ذُو ٱلْقَعْدَة) הוא החודש האחד עשר בלוח השנה המוסלמי והראשון בארבעת החודשים הקדושים: ד'ו אל-קעדה, ד'ו אל-חיג'ה, מוחרם ורג'ב.

משמעות הפועל "קעדה" הוא להימנע או להשתמט מלצאת לקרב, המילה "ד'ו" משמעותה "בעל", "בעלים", כך שמשמעות שם החודש היא "בעל שביתת הנשק". במהלך חודש זה נהגו הערבים הפגאנים שלא להילחם.

==אירועים חשובים בחודש זה==
* ב-4 בד'ו אלקעדה שנת 7 לאחר ההג'רה אירעה העומרה (עלייה לרגל למכה שאינה במהלך תקופת החג') הראשונה של ראשוני המוסלמים מאל-מדינה.
* ב-11 בד'ו אלקעדה נולד האימאם השיעי השמיני עלי א-רידא.
* ב-29 בד'ו אלקעדה מת האימאם השיעי התשיעי מוחמד א-תקי.

==קישורים חיצוניים==

==הערות שוליים==

קטגוריה:חודשים מוסלמיים
sv:Dhu-l-Qa'dah
ד'ו אל-חיג'ה

{| class="wikitable" style="float:left"
|+החודש העברי המקביל
!חודש
!בשנים
|-
|אלול
|ה'תשע"ו-ה'תשע"ח
|-
|אב
|ה'תשע"ט-ה'תשפ"א
|-
|תמוז
|ה'תשפ"ב-ה'תשפ"ג
|-
|סיוון
|ה'תשפ"ד-ה'תשפ"ו
|-
|אייר
|ה'תשפ"ז-ה'תשפ"ט
|-
|ניסן
|ה'תש"ץ-ה'תשצ"ב
|-
|אדר
|ה'תשצ"ג-ה'תשצ"ה
|-
|שבט
|ה'תשצ"ו-ה'תשצ"ח
|-
|טבת
|ה'תשצ"ט-ה'תת"א
|-
|כסלו
|ה'תת"ב-ה'תת"ג
|-
|חשוון
|ה'תת"ד-ה'תת"ו
|-
|תשרי
|ה'תת"ז-ה'תת"ט
|}
ד'וּ אל-חִגָּ'ה (בערבית: ذُو ٱلْحِجَّة, תעתיק מדויק: ד'וּ (א)לְחִגָּ'ה) הוא החודש השנים-עשר והאחרון בלוח השנה המוסלמי. זהו החודש שבו נערך החג', העלייה לרגל לאתרים המקודשים לאסלאם במכה ובסביבותיה.

משמעות שמו של החודש היא "בעל החג' ", כלומר, החודש שבו נערך החג' (העלייה לרגל). החג', שהוא אחת מחמש המצוות העיקריות באסלאם, יכול להתקיים רק בתאריכים הקבועים בחודש זה. עלייה לרגל במועד אחר, המכונה "עֻמְרָה" (عمرة), אינה נחשבת כקיום מצוות החג'.

החג' מתקיים מראשית החודש, ומגיע לשיאו ביום התשיעי של החודש, הוא יום ערפאת . ביום זה עומדים העולים לרגל למרגלות הר ערפאת הסמוך למכה ומאזינים לדרשה. טקס זה נחשב כטקס החשוב ביותר מבין טקסי החג', והוא שחזור של דרשתו של מוחמד למאמיניו ביום התשיעי של ד'ו אל-חיג'ה בשנת 10 להג'רה (שנת 632 לספירה), בזמן שערך את העלייה לרגל האחרונה לפני מותו (ראו: חיג'ת אל-ודאע).

מהיום העשירי בחודש ובמשך ארבעה ימים נחוג עיד אל-אדחא (חג הקורבן), שהוא אחד משני החגים המרכזיים באסלאם. לפי המסורת המוסלמית, חג זה מציין את עקדת ישמעאל בידי אברהם (סיפור המופיע בקוראן ומקביל לסיפור עקדת יצחק בתנ"ך).

ביום ה-18 לחודש ד'ו אל-חיג'ה חוגגים השיעים את חג ע'דיר ח'ם ("מעיין ח'ם"). חג זה נחוג לזכר אירוע שנזכר במסורת השיעית בלבד, לפיה ביום זה הכתיר מוחמד את עלי בן אבי טאלב ליורשו, ליד המעיין המכונה ח'ם.

יש מסורות מוסלמיות הקובעות כי בחודש זה, עלי בן אבי טאלב, שהיה בן-דודו של מוחמד, נשא לאישה את בתו של מוחמד, פאטמה.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:חודשים מוסלמיים
רק על עצמי

"רק על עצמי" הוא שיר מאת רחל המשוררת. נכתב בד' באדר תר"ץ, 4 במרץ 1930, כשנה לפני פטירתה משחפת. הוא אחד משיריה האחרונים. הובא לראשונה באסופת שיריה "נבו" שיצאה לאור בהוצאת דבר בתל אביב, בשנת 1932, שנה לאחר פטירתה.

השיר נכלל במסגרת תוכנית הלימודים, לבגרות חובה בספרות בבתי הספר התיכוניים בחינוך הממלכתי בישראל.

==תוכן השיר ומבנהו==
השיר נכתב ללא כותרת, המילים "רק על עצמי" פותחות אותו, ונלקחו לכותרתו בקובצי שירה שנדפסו לאחר פטירתה של המשוררת.

יש המפרשים את השיר כארספואטיקה, ודיון עצמי אוטוביוגרפי על דרך חייה ויצירתה.

בשיר משווה את עצמה רחל לנמלה בשלושה אופנים: עולמה הצר כנמלה, משאה הנפשי הכבד המשווה לגרגרי המזון אשר הנמלה סוחבת ואת המסע הקשה שלה להשגת מטרות כשם שהנמלה צריכה להעלות מזונה לראש העץ. בשיר ישנה גם קובלנה על הכוחות המקשים על הנמלה.

השיר המחורז כולל שלושה בתים. בבית הראשון בשתי השורות הראשונות כתוב: "רק על עצמי לספר ידעתי" ו"צר עולמי כעולם נמלה", מקבילה רחל המשוררת את חייה ועולמה כאל חייה ועולמה של נמלה. השוואה המורה על צניעות ועל דימוי עצמי נמוך לכאורה, בשל זעירותו ופשטותו של החרק. בשתי השורות האחרונות כתוב: "גם משאי עמסתי כמוהָ" ו"רב וכבד מכתפי הדלה". בשורות אלו, מספרת הדוברת על משאה הנפשי והפיזי הכבד אשר נפשה וגופה אינם יכולים לעמוד בו.

<ref></ref>בבית השני כוללות ארבע השורות את המילים: "צמרת", "דרך מכאוב ודרך עמל", ו"יד ענקים זדונה ובוטחת". בשורות אלו, מספרת המשוררת על דרכה אל פסגת חלומותיה, "צמרת". אך ישויות איתנות, שלא בשליטתה, מונעות ממנה את הצלחתה לממש את רצונותיה.

בבית השלישי מתארת הדוברת את אכזבתה, מהציפייה ועל פחדה מדבר שלא בשליטתה שהוא מחלת השחפת ואפילו הפחד מהמוות שיגרם ממחלתה. השיר נגמר בשתי שאלות רטוריות שמביעות את יאושה מהרדיפה אחר מילוי מאווייה ואף מתשוקת החיים.

המילים: "רַק עַל עַצְמִי לְסַפֵּר יָדַעְתִּי", הפכו, כתוצאה מפרסום השיר, לביטוי בשפה העברית, בהקשרים של ענווה מול גאווה, והתכנסות פנימית לעומת פיאור הזולת והסביבה.

==לחני השיר וביצועיו==
השיר הולחן על ידי יוסי מוסטקי; על ידי נסים נסימוב ובוצע בשנת 1948; על ידי יצחק לוי; על ידי אלברט פיאמנטה. לחנו של פיאמנטה בוצע לראשונה על ידי חוה אלברשטיין ודני גרנות במופע "שירי רחל" ב-1968, בתקליטם בכותר זה ב-1969, ובביצוע משנת 2004. בגרסתם של אלברשטיין וגרנות הוחלפה בטעות בבית הראשון המלה "עמסתי" ב"מאסתי"<ref></ref>.

==לקריאה נוספת==
* רחל בלובשטיין, רק על עצמי, שירת רחל, תל אביב: הוצאת דבר, תרצ"ה 1935, עמ' קכב.

==קישורים חיצוניים==

* [http://www.archavoda.org.il/avodaarch/VirtualMuseum/Rachel.asp אוסף שירי רחל בכתב-ידה, טיוטות ותרגומים], בארכיון מפלגת העבודה
* [http://www.benyehuda.org/rachel/Rac109.html מילות השיר] בפרויקט בן-יהודה
* [http://www.knay.alona.k12.il/ppage.asp?id=745 ניתוח השיר] באתר "כפר הנוער אלוני יצחק"
* 

==הערות שוליים==

קטגוריה:שירי 1930
קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי רחל המשוררת
קטגוריה:נשים בשירה
A Love Supreme

A Love Supreme הוא אלבום מאת הסקסופוניסט ג'ון קולטריין אשר הוקלט ב-9 בדצמבר 1964 בניו ג'רזי ויצא לאור ב-1965. האלבום, המייצג חתירה לזיכוך רוחני, מוגדר לרוב בין אלבומי הג'אז המשובחים בכל הזמנים. האלבום מורכב מסוויטה בעלת ארבעה חלקים: הודיה (Acknowledgement), הכרעה (Resolution), התמדה (Pursuance) ומזמור (Psalm).

== הקלטת היצירה ==
היצירה הוקלטה באולפנו של טכנאי הקול רודי ון גלדר, שהקליט את ענקי הג'אז של שנות החמישים והשישים של המאה העשרים. למחרת, 10 בדצמבר 1964, הוקלטה גרסה שונה של החלק הפותח "הודיה" עם הסקסופוניסט ארצ'י שפ והקונטרבסיסט ארט דייוויס. שם האלבום משמש מנטרה מוזיקלית חוזרת לאורך "הודיה" ובסופה הנגנים גם שרים את המנטרה (בחלק מהביצועים). החלק האחרון, "מזמור", תואם את מילות שיר ההקדשה שחיבר קולטריין, המצורפות לאלבום. החופש ההרמוני המתבטא באלבום מתפתח ביצירותיו הבאות של קולטריין.

== ביקורות על האלבום ==
האלבום מוגדר לרוב בין אלבומי הג'אז המשובחים בכל הזמנים. בין היתר דורג במקום ה-47 ברשימת 500 האלבומים הגדולים בכל הזמנים של מגזין הרולינג סטון. האלבום משמש השראה ליצירותיהם של אמנים רבים אחרים.
ג'ון מקלפלין וקרלוס סנטנה חידשו את היצירה באלבומם Love Devotion Surrender משנת 1973. הזמר וויל דאונינג (Will Downing) הקליט שיר R&B המבוסס על "הודיה", בשיתוף עם אליס קולטריין, אלמנתו של ג'ון. שיר זה דורג במקום ה-14 במצעד הפזמונים הבריטי לשנת 1988. האמנים הבלגים פבריציו קסול וקריס דפורט הוציאו בשנת 1995 אלבום וריאציות על היצירה הנקרא Variations on A Love Supreme. ברנפורד מרסליס (Branford Marsalis) כיסה את היצירה באלבומו Footsteps of our Fathers משנת 2002. זמר הג'אז קורט אלינג שר את "הכרעה" באלבומו Man in the Air משנת 2003.

בשנת 2002 הוציאה חברת התקליטים Impulse! Records אלבום כפול הכולל את הקלטת האולפן המקורית, שני ביצועים חלופיים ל"הודיה" ול"הכרעה" ובנוסף ביצוע חי של הסוויטה משנת 1965 בעיר אנטיב שבריביירה הצרפתית. בביצוע החי מסתיימת "התמדה" בסולו קונטרבס ייחודי ומרגש באורך שמונה דקות, בביצועו של ג'ימי גאריסון. לא ידוע על ביצועים חיים אחרים של היצירה על ידי קולטריין.

ב-9 באוקטובר 2004 בוצעה היצירה במלואה במועדון הגדה השמאלית בתל אביב על ידי הרכב בראשותם של אהרל'ה קמינסקי ואבישי כהן, לציון ארבעים שנה להקלטת האלבום.

בשנת 2020 דירג מגזין הרולינג סטון את האלבום במקום ה-66 ברשימת 500 האלבומים הגדולים בכל הזמנים.

== רצועות האלבום ==
<div style="direction: ltr;">
# "Part 1: Acknowledgement" – הודיה - 7:47
# "Part 2: Resolution" – הכרעה - 7:22
# "Part 3: Pursuance" – התמדה - 10:45
# "Part 4: Psalm" – מזמור - 7:08
</div>

== שמות הנגנים ==
* ג'ון קולטריין - סקסופון טנור
* מק'קוי טיינר - פסנתר
* ג'ימי גאריסון - קונטרבס
* אלווין ג'ונס - תופים
ובביצוע החלופי שהוקלט למחרת ליצירה הפותחת "הודיה":
* ארצ'י שפ - סקסופון
* ארט דייוויס - קונטרבס

== לקריאה נוספת ==
* Ashley Kahn, A Love Supreme: The Story of John Coltrane's Signature Album, foreword by Elvin Jones, 2002 for the first edition, Viking Penguin, USA, 

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ג'ון קולטריין
קטגוריה:אלבומי פלטינה בארצות הברית
קטגוריה:אלבומי זהב בממלכה המאוחדת
ברנרדינו מולינרי

ברנרדינו מולינרי (באיטלקית: Bernardino Molinari; 11 באפריל 1880 - 25 בדצמבר 1952) היה מנצח איטלקי.

== חייו ==
מולינרי נולד ברומא ולמד באקדמיה הלאומית למוזיקה סנטה צ'צ'יליה שם. הוא התפרסם לראשונה כשהכין את תזמורת אוגוסטאו הרומאית לקונצרט מיצירות ריכרד שטראוס בניצוח המלחין ב-1909.

מולינרי היה המנהל המוזיקלי של התזמורת למעלה מ-30 שנה, משנת 1912. בין השאר, גייס את תמיכתו של מוסוליני כדי לחזק את מעמדה של התזמורת בעיר. למרות שמיעט לנסוע בעולם, 
הוא ניצח בשנים 1928 וכן 1931-1932 על הפילהרמונית של ניו יורק. בשנת 1937 ערך סיבוב הופעות בגרמניה.

באוקטובר 1945 הגיע לראשונה לארץ ישראל וניצח על התזמורת הפילהרמונית הישראלית שנקראה אז "התזמורת הארצישראלית". לאחר מכן הפך ליועצה המוזיקלי הקבוע.

בדצמבר 1947, עם פרוץ קרבות מלחמת העצמאות, הגיע מולינרי שנית לתל אביב וניצח בין השאר על בכורת הפואמה הכוריאוגרפית "יציאת מצרים" (Exodus) מאת יוסף טל עם התזמורת הפילהרמונית הא"י. הוא המשיך לנצח בארץ עד פברואר 1948.

מולינארי היה ידוע בשל עיבודיו למוזיקה סימפונית איטלקית כיצירות מונטוורדי וויואלדי. הוא גם עיבד את "אי האושר" של דביסי לתזמורת, באישור המלחין. אך היה נושא לביקורת על יכולת ניצוחו, במיוחד מצד ארתורו טוסקניני.

אסתרית בלצן גורסת שמולינארי עיבד את ההמנון הישראלי התקווה עוד לפני קום המדינה. יש הטוענים שהעיבוד של מולינרי כולל רק שינויים "קוסמטיים" בתיזמור אותו ערך מלקולם סרג'נט. אסתרית בלצן גורסת שהעיבוד של מולינרי נגנז בגלל ההיסטוריה של שתוף פעולה עם המשטר של מוסוליני. לקראת הטקס הממלכתי לציון שחרור ירושלים מלחמת ששת הימים, ליאונרד ברנשטיין התבקש לנצח על התזמורת הפילהרמונית את נגינת התקווה בתזמור אחר, אבל הוא דרש לנצח על התקווה אך ורק בתזמור של מולינרי. מאז, העיבוד של מולינרי הוא זה שמשמש את התזמורת הפילהרמונית הישראלית ותזמורות ברחבי הארץ [http://www.habama.co.il/Pages/Description.aspx?Subj=5&Area=1&ArticleID=11461].

המלחין רוברט סטארר מספר על חוויה שהייתה לו כנבלאי צעיר בתזמורת הסימפונית הארץ ישראלית בשנות הארבעים

<div style="direction: ltr;">

</div>
מולינארי מת ברומא ב-1952.
ברומא נקרא רחוב על שמו.

==גלריה==
<gallery>
molinari.jpg|מולינרי מנצח על התזמורת הארץ ישראלית, 1945
BernardinoMolinari-1945.jpg|מולינרי בירושלים, 1945
Mark Lavry and Bernardino Molinari.jpg|ברנרדינו מולינרי עם המלחין והמנצח מרק לברי מימין במחצית השנייה של שנות ה-40
MolinariPalestine1.jpg|עטיפה של תוכניית קונצרט בניצוחו של מולינרי
 </gallery>

==קישורים חיצוניים==

* 
* [http://www.treccani.it/enciclopedia/bernardino-molinari_%28Dizionario-Biografico%29 ביוגרפיה], 

==הערות שוליים==

קטגוריה:מנצחים איטלקים
קטגוריה:התזמורת הפילהרמונית הישראלית
קטגוריה:איטלקים שנולדו ב-1880
קטגוריה:נפטרים ב-1952
פימוזיס

פִימוֹזִיס (Phimosis) מתאר מצב שבו לא ניתן להפשיל את העורלה מעבר לעטרה. ישנם שני סוגים של פימוזיס: פימוזיס פיזיולוגי המאפיין פעוטות וכן פימוזיס פתולוגי המתפתח לרוב בבגרות. בעוד שפימוזיס פיזיולוגי אינו מצריך טיפול פימוזיס פתולוגי מחייב לרוב התערבות רפואית.

== פימוזיס פיזיולוגי ==
מרבית הבנים נולדים כאשר העורלה מחוברת לעטרה באמצעות קרום ולכן היא אינה ניתנת להפשלה. במהלך השנים הראשונות לחיים הקרום המחבר בין העורלה לעטרה נעלם עד אשר ניתן להפשיל את העורלה מעבר לכל העטרה. פימוזיס פיזיולוגי אינו מצריך התייחסות רפואית. הפשלה כפויה של העורלה יכולה להזיק לפין היילוד ולהוביל לכאב ובמקרים קשים לפימוזיס פתולוגי. יש הסוברים שתפקיד הפימוזיס הפיזיולוגי להגן על פין התינוק ופתח השופכה במהלך ההיריון ובילדות. ילדים נימולים סובלים משכיחות גבוהה יותר של היצרות השופכה וייתכן שזו קשורה למניעת המצב הטבעי של פימוזיס פיזיולוגי.

== פימוזיס פתולוגי ==
פימוזיס פתולוגי קורה על פי רוב במבוגרים או בילדים שאצלם העורלה צרה או הדוקה מדי ואינה ניתנת להפשלה. בפימוזיס העורלה יוצרת טבעת סביב הפין, ולא מאפשרת את נסיגת העורלה שהכרחית ליציאת הפין לצורך זקפה מלאה וכן לשם שמירה על היגיינה של הפין. לחלופין, במידה ונוצרת זקפה, עלול הפין שיצא מהעורלה להילחץ על ידה, ובמקרים קיצוניים לגרום ליצירת נמק. פימוזיס עשוי להיות תופעה טבעית או להתפתח באופן משני למחלות עור, דלקות או כתוצאה מהצטלקות ולייפת, למשל בעקבות הפשלה כפויה של העורלה ביילוד. רוב מקרי הפימוזיס ניתנים לריפוי באמצעות טיפול תומך ותרופות או באמצעות ניתוח העורלה. מקרים קיצוניים של פימוזיס שלא נפתרים בטיפול שמרני מחייבים התערבות של מילה כירורגית.

מקור המונח פימוזיס מיוונית (φῑμός - phimos - חסם).

== טיפול ==
# המתנה עד גיל ההתבגרות. לעיתים ההיפרדות של העורלה מהעטרה נשלמת רק בגיל זה.
# טיפול במשחה כגון betamethasone. משחה זו מכילה סטרואידים ומשווקת בישראל בשמות מסחריים שונים, במרשם רופא בלבד. המשחה נוסתה רבות ולא ידוע על תופעות לוואי מיוחדות. הצלחת הטיפול נעה בין 70%-90% במחקרים שונים.
# טיפול במשחת אסטרוגן עד אשר ניתן למשוך את העורלה לאחור ולחשוף את העטרה. הניסיון בטיפול זה קטן יותר, ושיעור ההצלחה כ-87%, אך תועדה תופעת לוואי של הגדלת שדיים.
# קיימים גם מספר סוגים של ניתוחים משמרי עורלה. מדובר בחתכים קטנים מאוד המרחיבים את פתח העורלה מבלי לפגוע בתפקודה.
# ניתוח מילה.

מסופר על המלך הצרפתי לואי ה-16 שגם הוא סבל מפימוזיס, שגרם לאין-אונות, ושכתוצאה מכך לא יכול היה לממש את נישואיו למארי אנטואנט במשך שבע שנים, עד שאזר אומץ וביצע את הניתוח.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:הפרעות בפין
קטגוריה:מחלות גניטליה גברית
איון על ידי מושבעים

איוּן על ידי מושבעים (באנגלית: jury nullification) הוא הליך משפטי הקיים בחלק מן הארצות בהן נהוג חבר מושבעים.

מהותו של הליך זה היא מתן אפשרות למושבעים להכריז שחוק מסוים הוא בלתי-חוקתי ולזכות את הנאשם רק על סמך היותו של החוק כזה.

בארצות הברית, יש המייחסים להליך זה חשיבות רבה בשמירה על החוקה מפני שלטון עריץ.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:משפט פרוצדורלי
קטגוריה:המשפט המקובל
מאנמוהאן סינג

מאנמוהאן סינג (; נולד ב-26 בספטמבר 1932) הוא פוליטיקאי הודי. כיהן בין מאי 2004 ומאי 2014 כראש הממשלה השלושה-עשר של הודו.

== חייו ==
סינג נולד ב-26 בספטמבר 1932 בכפר בפנג'אב שבהודו הבריטית (כיום בפנג'אב הפקיסטנית) למשפחה חקלאית. השכלתו ככלכלן כוללת שני תארים מאוניברסיטת פנג'אב, תואר ראשון מאוניברסיטת קיימברידג' (1957) ודוקטורט מאוניברסיטת אוקספורד (ב-1962). לאחר מכן כיהן כנגיד הבנק המרכזי של הודו (בשתי קדנציות נפרדות), בתפקידים כלכליים בועדת האו"ם לסחר ופיתוח, בקרן המטבע הבינלאומית ובממשלת הודו. 

ב-1971 היה ליועץ כלכלי במשרד המסחר, וב-1972 ליוץ כלכלי ראשי במשרד האוצר ההודי, תפקיד בו החזיק עד 1976. מ־1982 עד 1985 היה נגיד הבנק המרכזי של הודו.

כיהן כשר האוצר של הודו בממשלת פ"ו נרסימהה ראו (1991–1996) ובתפקיד זה הנהיג רפורמות משמעותיות בכלכלה ההודית שהכניסו ליברליזציה בכלכלה ההודית ושיפרו את מעמדה הכלכלי של המדינה בצורה ניכרת. 

ב-1991 נבחר לחבר ברג'יה סבהה, ובין 1998 ו-2004 כיהן כיו"ר האופוזיציה בבית. בבחירות ללוק סבהה ב-1999 התמודד על מושב בלוק סבהה בדלהי אך הובס. ב-2004 היה לראש ממשלת הודו הראשון החבר ברג'יה סבהה.

לאחר הבחירות ללוק סבהה ב-2004 בהן ניצחה הקונגרס הלאומי ההודי הודיעה נשיאת הקונגרס סוניה גנדי, שנתפסה במהלך הבחירות כמועמדת המפלגה לראשות הממשלה, כי לא תקבל את התפקיד. סוניה בחרה בסינג לעמוד בראשות הממשלה, והוא הושבע לתפקיד ב-22 במאי. סינג היה מועמד המפלגה בבחירות ללוק סבהה ב-2009, בהם ניצח, אך לקראת הבחירות ללוק סבהה ב-2014 הודיע כי לא יתמודד לקדנציה נוספת בראשות הממשלה, בין היתר על רקע האטה בצמיחה הכלכלית של הודו וטענות נוספות על שחיתות הקונגרס לצד הידרדרות הפופולריות של המפלגה. ב-26 במאי 2014 הסתיימה כהונתו כראש ממשלה, כשהוא מוחלף בידי נרנדרה מודי.

ביוני 2019 תמה כהונתו של סינג ברג'יה סבהה מאסאם, ומפלגת הקונגס בחרה שלא להביא את מועמדותו לכהונה נוספת מהמדינה. באוגוסט נבחר סינג מחדש לחבר בבית, מטעם ראג'סטאן.

לקראת סיום כהונתו בת השש שנים ברג'יה סבהה באפריל 2024, הודיע סינג כי לא יתמודד לכהונה נוספת בבית.

== פרסים והוקרה ==
סינג קיבל ב-1987 את הפדמה ויבהושן, עיטור הכבוד האזרחי השני במעלתו בהודו.

== חיים אישים==
סינג, בן הדת הסיקית, היה ראש הממשלה הראשון בהודו שאינו בן דת ההינדו. נשוי לגורשרן קאור ולזוג שלוש בנות.

==קישורים חיצוניים==

* 

==הערות שוליים==

*
קטגוריה:ראשי ממשלת הודו
קטגוריה:סגל אוניברסיטת קיימברידג'
קטגוריה:סגל אוניברסיטת אוקספורד
קטגוריה:מקבלי עיטור מסדר השמש העולה
קטגוריה:הודים שהופיעו ברשימת טיים 100
קטגוריה:ילידי 1932
קטגוריה:חברי הרג'יה סבהה
קטגוריה:שרי החוץ של הודו
קטגוריה:אישים סיקים
קטגוריה:חברי הקונגרס הלאומי ההודי
משה זאב פלדמן

הרב משה זאב פלדמן (14 בנובמבר 1930 – 9 בפברואר 1997) היה ראש הישיבה הקטנה "אמרי אמת", יושב ראש אגודת ישראל וחבר הכנסת מטעמה.

==ביוגרפיה==
משה זאב פלדמן נולד באייזנשטאדט באוסטריה, כבנם הצעיר של רייזל ואהרן פלדמן שהיגרו מבודפשט בתחילת המאה ה-20. בעקבות עליית השלטון הנאצי באוסטריה עבר פלדמן בשנת 1936 לאנגליה, שם גדל אצל משפחה יהודית משכילה. בצעירותו למד בבית ספר למחוננים, ולאחר מכן המשיך ל"ישיבת הרב מליעזש" בסטיינז שליד לונדון.

בשנת 1949 עלה לישראל, בה התקרב לחסידות גור ולמד בישיבת שפת אמת. בהמשך הוסמך לרבנות והתמנה לראש הישיבה הקטנה "אמרי אמת" של החסידות בבני ברק. בשנות ה-70 הוא היה מחברי הוועדה להקמת הקריה של חסידי גור בחצור הגלילית. בשנת 1977 הוא הוצב במקום השישי של רשימת אגודת ישראל בבחירות לכנסת התשיעית כנציג שני של חסידות גור אחרי יהודה מאיר אברמוביץ.

ב-1988 לקראת הבחירות לכנסת השתים עשרה החליף את אברהם יוסף שפירא כנציג ראשון של חסידות גור ברשימת אגודת ישראל. הוא נבחר לכנסת ובהסכם עם הליכוד יועד לנהל כסגן שר תיק ביצועי בשם רווחת הציבור שתרכז נושאים שונים בהם בטיחות בדרכים, בינוי ירושלים, איכות הסביבה ודיור להשכרה. לאחר ששמיר חזר בו מההסכמים והקים ממשלת אחדות עם מפלגת העבודה, כיהן פלדמן כסגן שר העבודה והרווחה. בתוך אגודת ישראל הייתה התמרמרות רבה על הליכוד שלא מילאה לטענתם את ההסכמים עימם, ובתחילת אוקטובר 1989 הגיש את התפטרותו מהתפקיד לראש הממשלה, לאחר שלטענתו לא ההסכם הקואלציוני עם אגודת ישראל לא כובד. באותה שנה היה פלדמן מעורב במאבקים פנימיים בתוך נציגי חסידות גור מול אברהם יוסף שפירא ויעקב ליצמן.

במהלך "התרגיל המסריח" הוביל פלדמן את ההליכה של אגודת ישראל עם המערך. לאחר כישלון התרגיל המסריח הוסכם שפלדמן ימונה ליושב-ראש ועדת הכספים של הכנסת. אולם המינוי התעכב ויצא לפועל רק בפברואר 1991.

פלדמן לא התמודד לכנסת ה-13 ובמקום זאת מונה, בשנת 1992, ליושב ראש אגודת ישראל.

הרב פלדמן נפטר בשנת 1997. על שמו נקראו רחובות בבני ברק ובירושלים.

== קישורים חיצוניים ==
* 
* 
* [http://www.bhol.co.il/forum/topic.asp?topic_id=2931402&forum_id=771 בגוגל מפות שינו את השם של רחוב מאה שערים], בחדרי חדרים, 16 בדצמבר 2011

==הערות שוליים==

קטגוריה:חברי הכנסת מטעם אגודת ישראל
קטגוריה:עולים לאחר קום המדינה: 1948–1950
קטגוריה:רבני גור
קטגוריה:חברי הכנסת השתים עשרה
קטגוריה:רבנים חברי הכנסת
קטגוריה:בוגרי ישיבת שפת אמת
קטגוריה:יהודים הקבורים בהר המנוחות
קטגוריה:יושבי ראש ועדת הכספים
קטגוריה:ישראלים שנולדו ב-1930
קטגוריה:ישראלים שנפטרו ב-1997
צנטרומר

כרומוזום משוכפל. 1, כרומטידה. 2, צנטרומר. 3, זרוע קצרה. 4, זרועה ארוכה

צנטרומר (באנגלית: Centromere) הוא אזור בכרומוזומים של יצורים איקריוטיים, אשר יש לו תפקיד בעל חשיבות עליונה בזיווג של כרומוזומים הומולוגיים בעת חלוקת התא. לצנטרומר יש גם תפקיד בבקרת גנים.

הצנטרומר הוא האזור שבו מתחברות כרומטידות אחיות האחת לשנייה כשהכרומוזום מצוי במצבו המשוכפל, לקראת ובזמן חלוקת התא. הצנטרומר הוא האזור שאליו נקשר כישור התא בעת חלוקת התא. כישור התא מורכב מחלבונים סיביים המושכים את הכרומטידות לכיוונים מנוגדים, גורמים לניתוקן האחת מהשנייה ולנדידתן כל אחת לעבר אחד מתאי הבת. מכלול כישור התא והצנטרומר בזמן חלוקת התא קרוי קינטוכור.

הצנטרומר, למרות שמו (צנטרום בלטינית פירושו "מרכז") אינו נמצא בדרך כלל במרכז הכרומוזום; מיקומו מחלק את הכרומוזום לזרוע ארוכה (מסומנת באות q) ולזרוע קצרה (p). 

==חיוניות הצנטרומר==

פגמים בקוד הגנטי של הצנטרומר עלולים להוביל להיפרדות לא-תקינה של הכרומטידות בזמן חלוקת התא. דבר זה גורם להיווצרות שני תאי בת בעלי פלואידיות (מספר העותקים של כל כרומוזום) שונה. מספר פגמים גנטיים חמורים נגרמים כתוצאה מכך. בתסמונת דאון, למשל, קיים עותק שלישי של כרומוזום מספר 21 בכל תאי הגוף.

הצנטרומר הוא אזור מיוחד בתוך הכרומוזום האאוקריוטי, אשר בזכותו מתאפשרת ההפרדה בין כרומטידות אחיות (כפולות של אותו כרומוזום). בעזרתו מופרדות שתי הכרומטידות האחיות במהלך מיטוזה לשני תאי בת נפרדים. 
הצנטרומר הוא אזור שאפשר לראות ציטולוגית באאוקריוטים עילאיים. הצד החיצוני של הצנטרומר הוא האתר בו קינטוכורים נבנים: הקינטוכור הוא שמאפשר את הקישור למיקרוטובולי (לצד ה+).
במיטוזה, הקינטוכורים עושים:
#מתווכים לכידת מיקרוטובולי (בקצה +) ולכן מאפשרים את היישור של הכרומטידות לאורך הכישור במטפאזה.
#תיקון של קישור לא טוב למיקרוטובולי.
#מחזיקים את ה-checkpoint ולכן לא מאפשרים מעבר לשלב הבא לפני שכל הכרומוזומים מסודרים.
#יצירת מתח בצנטרומר, מה שתורם להשתקת ה-checkpoint ולכן מעורר את האנאפזה.

==סוגים==

יש שני סוגים של צנטרומרים באאוקריוטים:
*מקומיים: נקודתי או אזורי.
*דיפוזיים.

צנטרומר מקומי:
#צנטרומר נקודתי – point centromer: הקינטוכור נוצר על רצף דנ"א ספציפי של הצנטרומר, ולכן תלוי ברצף הדנ"א להיווצרותו. הוא קושר מיקרוטובולי בודד.
# צנטרומר מקומי – regional centromer: האזור הצנטרומרי מורכב ממקטע גדול בהרבה של דנ"א, אשר עליו נוצר קינטוכור גדול יותר משמעותית שקושר כמה סיבי מיקרוטובולי. הקינטוכורים שנקשרים לצנטרומר מקומי לא תלויים ברצף דנ"א ספציפי לצורך הקישור.

צנטרומר דיפיוזי:
צנטרומר כזה הוא קינטוכורים קושרי מיקרוטובולי מפוזרים לכל אורכו של הכרומוזום. 

==קישורים חיצוניים==

* 
<div class="mw-content-ltr">
*O'Connor, C. (2008) [http://www.nature.com/scitable/topicpage/chromosome-segregation-in-mitosis-the-role-of-242 Chromosome segregation in mitosis: The role of centromeres]. Nature Education 1(1)
</div>

קטגוריה:ציטוגנטיקה